2021 - Page 8 of 12 - YouVersion
Vyf Gebede om Geestelike te Groei
Wat behels geestelike groei?
Gesonde verhoudings vereis harde werk, goeie gewoontes en tyd wat saam deurgebring word. Dis hoekom ons elke dag nader aan God moet kom om geestelik volwasse te word.
Hier onder is vyf gebede wat op verskillende maniere daarop fokus om tot God te nader. Nadat jy daardeur gelees het, kies een om hierdie week op te fokus en laat God toe om jou in 'n nuwe mens te verander, deur jou denke te vernuwe.
'n Gebed om Vrygewig te Leef
sonder U het ek niks nie. Elke goeie gawe en elke volmaakte geskenk kom van U, maar soms sien ek u geskenke aan my as iets wat ek verdien. Soms kom ek in die versoeking om my rykdom, tyd en hulpbronne op te gaar, in plaas daarvan om dit met ander te deel. Eintlik weet ek dat ek geseën word om 'n seën vir ander te wees. Help my asseblief om 'n goeie rentmeester te wees van die gawes wat U aan my toevertrou het. Verander my in iemand wat mildelik lewe en uitdeel.
'n Gebed vir Rus
in 'n wêreld waar dit opgehemel word om besig te wees, is dit maklik om tyd te verspil op dinge wat nie saak maak nie. As ek nie versigtig is nie, kan ek afgestomp raak of myself uitbrand omdat ek nie genoeg ruimte laat om elke dag in u teenwoordigheid rus te vind nie. Ek het u hulp nodig om my denke en lewe te verander. Ek het u hulp nodig om tyd te maak om te rus. Help my om U elke dag op te soek. Ek wil net by U wees.
'n Gebed om die Woord van God te Lees
baie dankie dat U vir my die paaie wys wat na die lewe lei. Ek is baie dankbaar dat ek vir ewig vreugde in u teenwoordigheid kan vind! Help my om waardig te leef ooreenkomstig U roeping vir my, deur tyd aan u Woord te wy. Ek wil nooit vergeet dat toegang tot die Skrif 'n geskenk is nie. Maak my dus gretig om u woorde te lees. Openbaar u wil aan my terwyl ek tyd in u teenwoordigheid deurbring. Leer my u Woord, wat die waarheid is.
'n Gebed vir Diensbaarheid
U is so vriendelik teenoor my. Toe U nie u eie Seun gespaar het om ons te red nie, het U vir my 'n voorbeeld van gehoorsaamheid gestel. Dankie dat U vir my wys wat dienende leierskap is. Help my om u wil te soek in plaas van my eie. Ek wil U dien, deur ander te dien. Verander dus my hart en help my om ander waarlik lief te hê. Vorm my in iemand wat ander hoër ag as homself.
'n Gebed om met God te praat
soms voel dit vir my of ek nie woorde het om te bid nie. Ek weet nie altyd wat om vir U te sê nie. Wat sê ek vir Iemand wat in elke opsig volmaak is? Help my om te onthou dat U graag van my wil hoor. Gee my die selfvertroue om my hart teenoor U oop te maak, maar op 'n respekvolle wyse. Laat hierdie openhartige gesprekke my asseblief na 'n dieper sin van ontsag, bewondering, en liefde vir U lei. Leer my hoe om met U te praat en maak my dan gretig om dit elke dag te doen.
Geloof wat jou verander
Word jy verander en meer soos Jesus wanneer jy God navolg? Wanneer jy nader aan iemand wil groei, probeer jy om daardie persoon beter te leer ken. 'n Manier hoe ons nader aan Jesus kan groei is deur die weergawes van sy bediening en leringe te verken.
Leesplanne is 'n uitstekende manier om 'n gewoonte te kweek om gereeld tot God te nader. Indien jy meer bestendig sal bly as jy vriende op jou reis saam nooi, begin dan 'n leesplan deur "Saam met Vriende" te kies en nooi iemand uit om by jou aan te sluit.
… sorg dat julle groei tot [geestelike volwassenheid] deur die genade en kennis van ons Heer en Verlosser, Jesus Christus …
Angus Buchan, 10 Dae
Die Regte God
Craig Groeschel, 7 Dae
Hillsong Church, 7 Dae
'n Lewe van Integriteit
Markey Motsinger, 4 Dae
Kom Ons Lees Saam die Bybel (April)
Hoe om te bid: 'n 6-stap gebedsgids
"Gebed". Watter gedagtes of beelde kom by jou op wanneer jy daardie woord sien? Is dit vir jou maklik om met God te praat, of sukkel jy om te bid?
Dit voel nie altyd maklik om te weet wat om vir God te sê nie. Soms word gebed beïnvloed deur ons wanopvattings oor wat 'n gesprek met God behoort te wees.
"Bid dan so …"
2 000 jaar gelede het Jesus sy dissipels geleer om só te bid:
Dit is nou 'n bekende voorbeeld hoe om te bid. Hoe pas ons dit egter toe in ons alledaagse 21 ste-eeuse lewens?
Eerstens moet ons verstaan hoe om nie te bid nie. Voordat Jesus die Ons Vader aan sy dissipels geleer het, het Hy vir hulle gesê: "Nee, as jy bid, gaan na jou kamer toe, maak die deur toe en bid tot jou Vader …" en "moenie 'n stortvloed van woorde gebruik nie … want julle Vader weet wat julle nodig het, nog voordat julle dit van Hom vra."
As God alreeds weet wat ons nodig het, dan gaan gebed nie bloot oor die woorde wat ons sê nie. As ons bid om mense te beïndruk of as ons gebed net wil afmerk, dan mis ons die krag van gebed.
Gebed is, en sal altyd, 'n dinamiese gesprek met God wees. Wanneer ons dit besef, word die Ons Vader bevrydende optrede wat ons help om elke dag met God te praat.
Hier is 'n 6-stap gids wat met gebed kan help:
Fokus opnuut op God.
Haal diep asem en konsentreer op hierdie woorde: "Ons Vader wat in die hemel is."
Asem stadig uit terwyl jy sê: "laat u Naam geheilig word."
Herhaal dit 'n paar keer en skenk veral aandag aan enige van God se karaktereienskappe wat by jou opkom. Gebruik hierdie tyd om te konsentreer op hoe groot God is.
Onderwerp jou wil aan God se wil.
"Laat u koninkryk kom …"
God was nog altyd besig om sy wil op aarde te laat geskied. Dink dus nou hieroor na: wanneer jy jou wil in ooreenstemming met God se wil bring, is jy aktief op soek na sy koninkryk.
Maak enige geraas om jou stil en vra God om jou te wys hoe jy vandag deel kan wees om sy wil te laat geskied.
Laat vaar alle besorgdhede.
Verbeel jou dat jy jou hande voor jou uit hou, asof jy wil hê God moet iets daarin plaas. Terwyl jy al jou besorgdhede aan God gee, wat gee Hy jou in ruil daarvoor?
Noem al jou besorgdhede een-vir-een op. Probeer om met elke besorgdheid vir God te vra: "gee ons vandag ons daaglikse brood."
Gaan met hierdie oefening aan vir solank as wat dit nodig is.
Toon berou en reageer.
"en vergeef ons ons … soos ons ook dié vergewe …"
Waaraan klou jy nog vas, wat jy moet laat vaar? Is daar enigiets wat jy nou moet bely? Dalk is dit 'n hartseer waarvan jy nie ontslae kan raak nie, of 'n gedrag wat jy sukkel om te verander, dalk 'n verslawing wat jy nog nie oorkom het nie, of 'n fout wat jy aanhoudend maak.
God nooi jou om te kom net soos jy is en op sy oproep te reageer. Sê vir Hom alles wat in jou gedagtes is en luister dan wat Hy vir jou wil sê.
Vra God se beskerming.
"… verlos ons van die Bose …"
Ons almal is van iets gered. Waarvan het God jou bevry?
Sê vir Hom dankie vir sy getrouheid en vertel vir Hom waar jy hulp nodig het. Oorweeg dit om namens ander mense te bid wat ook beskerming nodig het. Onthou selfs wanneer omstandighede hopeloos lyk, is niks vir God onmoontlik nie.
Wees bly en dink daaroor na.
Juig oor wat God in jou lewe gedoen het en wees op die uitkyk vir maniere om Hom regdeur die dag te aanbid.
Wy dan 'n paar minute daaraan om na te dink oor hierdie tyd saam met God. Wat het Hy aan jou openbaar? Dink daaraan om enigiets wat vir jou uitstaan, in jou YouVersion Gebedslys by te voeg.
Wanneer ons soos Jesus begin bid, sal ons intimiteit met God begin ervaar soos Jesus dit ervaar het. Wanneer ons toelaat dat gebed ons lewe vorm, sal ons mettertyd besef dat ons te eniger tyd met selfvertroue, kwesbaarheid en in vertroue tot God kan nader.